Ego Petrus comes Nivernensis notum facio quod ego villam de Collenges super Ionam cum pertinenciis suis, teneo de episcopo Autiss. in feodum et homagium, tali modo quod post decessum meum ille qui tenebit villam de Colenges, eam tenebit ab episcopo Autiss. et ejus successoribus ad tale ligium homagium ad quale feodum apportat. Preterea in presencia carissimi domini mei Philippi regis Francorum recognovi quod decima predicte ville et territorii est episcopi Autiss. et ad eum pertinet, et successores ejus episcopos Autiss., et eam predicto episcopo et successoribus ejus teneor conservare. Actum Parisius anno incarnati Verbi M° CC° XV°, mense julio.